**FC Viikingit/2** on jalkapallojoukkue Helsingin Vuosaaren kaupunginosasta. Se kuuluu FC Viikinkien organisaatioon ja toimii seuran reservijoukkueena. Joukkue on perustettu vuonna 2007, ja se pelaa kaudella 2018 Kolmosessa. FC Viikkarien päävalmentajana toimii Viikinkien edustusjoukkueessa pitkään pelaajana vaikuttanut Aleksei Zhukov.

Historia
--------

Joukkue perustettiin vuonna 2007 tuolloin Veikkausliigassa pelanneen FC Viikinkien reservijoukkueeksi. Joukkueen nimeksi tuli FC Viikingit/2, ja se pelasi ensimmäiset kautensa Helsingin ja Uudenmaan piirin Kolmosessa. Kausina 2007–2011 joukkue oli Kolmosen keskikastia ja sijoittui sarjassa sijoille 5–9. Kaudeksi 2012 seura ryhtyi panostamaan kakkosjoukkueeseen entistä enemmän. Yhteistyötä edustusjoukkueen, kakkosjoukkueen ja juniorijoukkueiden välillä lisättiin, ja kakkosjoukkueen valmentajiksi palkattiin entiset Viikinki-pelaajat Aleksei Zhukov ja Vitali Suetov. Joukkue menestyikin hyvin Kolmosessa kaudella 2012, mutta jäi kuitenkin tasaisessa lohkossa neljänneksi vain kahden pisteen erolla lohkovoittaja FC POHUun.

Kaudella 2013 Zhukovin johtama FC Viikingit/2 koostui pääosin Viikinkien A-junioreista ja muutamasta vanhemmasta pelaajasta. Joukkue menestyi hyvin sekä Kolmosessa että Suomen Cupissa. Cupissa se pudotti jatkosta mm. Kakkosessa pelaavat JäPS:n ja PKKU:n, mutta joutui viidennellä kierroksella lopulta taipumaan kauden päätteeksi Ykköseen nousseelle FC Jazzille. Joukkue johti Kolmosen lohkoaan suuren osan kautta, ja lohkovoitto sekä sen myötä nousu Kakkoseen varmistuivat sarjan viimeistä edellisellä kierroksella, kun joukkue voitti Itä-Helsingin paikalliskamppailussa Herttoniemen Toverit.

Joukkue pelaa kaudella 2014 Kakkosen itälohkossa nimellä FC Viikkarit. Sen tavoitteena on menestyä kilpailullisesti Kakkosessa ja tukea pelaajien kehitystä tekemällä yhteistyötä edustusjoukkueen ja juniorijoukkueiden kanssa. Päävalmentajana jatkaa Aleksei Zhukov, joka teki joulukuussa 2013 seuran kanssa kauden 2014 kattavan jatkosopimuksen. Joukkueen kotikenttää tulevalle kaudelle ei vielä ole julkaistu. Kaudella 2013 joukkue pelasi kotiottelunsa Kartanon kentällä Nordsjön kartanon alueella. Kartanon kenttä ei kuitenkaan nykyisellään täytä Kakkosessa noudatettavia kenttämääräyksiä mm. katsomotilojen osalta, joten siellä ei ainakaan ilman merkittäviä muutoksia voida pelata tulevalla kaudella.

### Sarjasijoitukset

| Kausi | Sarja | Sija | O | V | T | H | TM - PM | P |
| --- | --- | --- | --- | --- | --- | --- | --- | --- |
| **2007** | Kolmonen (lohko 3) | **7.** | 22 | 8 | 5 | 9 | 33–41 | 29 |
| **2008** | Kolmonen (lohko 2) | **5.** | 22 | 10 | 4 | 8 | 37–34 | 34 |
| **2009** | Kolmonen (lohko 2) | **6.** | 22 | 8 | 1 | 13 | 41–45 | 25 |
| **2010** | Kolmonen (lohko 2) | **8.** | 22 | 8 | 4 | 10 | 36–46 | 28 |
| **2011** | Kolmonen (lohko 3) | **9.** | 22 | 9 | 2 | 11 | 31–44 | 29 |
| **2012** | Kolmonen (lohko 3) | **4.** | 22 | 15 | 2 | 5 | 58–19 | 47 |
| **2013** | Kolmonen (lohko 3) | **1.** | 22 | 14 | 5 | 3 | 58–17 | 47 |

Pelaajat ja valmentajat
-----------------------

*Sopimustilanne kaudelle 2014 päivitetty 19.12.2013.*

### Joukkue kaudella 2014

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nro | Paikka | Pelaaja |
| --- | --- | --- |
|  | M | Suomi | Kuusisto, ValtteriValtteri Kuusisto |
|  | P | Suomi | Lehto, OttoOtto Lehto |
|  | P | Suomi | Siilin, SakariSakari Siilin |
|  | P | Suomi | Vekkeli, MikkoMikko Vekkeli |
|  | P | Suomi | Mutikainen, JesseJesse Mutikainen |
|  | K | Suomi | Ailio, MatiasMatias Ailio |

 |  | 

| Nro | Paikka | Pelaaja |
| --- | --- | --- |
|  | K | Suomi | Biga, NemanjaNemanja Biga |
|  | K | Suomi | Remes, JuliusJulius Remes |
|  | K | Suomi | Vasara, PekkaPekka Vasara |
|  |  | Suomi | Niini, ErkkaErkka Niini |
|  |  | Suomi | Ylisaari, SamiSami Ylisaari |

 |

### Valmentajat ja taustahenkilöt

* **Päävalmentaja:** Aleksei Zhukov
* **Maalivahtivalmentaja:** Jari Kuusela
* **Fysiikkavalmentaja:** Sari Ervasti-Conti
* **Huoltaja:** Jukka Vasara
* **Joukkueenjohtaja:** Juha Remes

Lähteet
-------

1. 1 2 3  Kilpailuarkisto Suomen Palloliitto, Helsingin piiri.  Arkistoitu 12.1.2014. Viitattu 11.12.2013.
2. 1 2 3  Sarjat Suomen Palloliitto, Uudenmaan piiri. Viitattu 11.12.2013.
3. ↑  Tapaa herrat Suetov ja Zhukov Vuokki. Viitattu 11.12.2013.
4. ↑  FC Viikingit/2 varmisti nousun II divisioonaan FC Viikingit. Viitattu 11.12.2013.
5. ↑  Kausi 2013 FC Viikingit.  Arkistoitu 11.12.2013. Viitattu 11.12.2013.
6. ↑  Alexei "Losa" Zhukov jatkaa valmentajana FC Viikingit. Viitattu 11.12.2013.
7. ↑  Kenttä- ja hallimääräykset Suomen Palloliitto.  Arkistoitu 9.2.2014. Viitattu 11.12.2013.
8. ↑  Viikkarit valmistautuu tulevaan kauteen Vuosaari-lehti 44/2013 (18.12.2013), sivu 6. Viitattu 19.12.2013.
9. ↑  Yhteystiedot FC Viikingit.  Arkistoitu 5.12.2013. Viitattu 19.12.2013.